**ÅRSBERETNING ØSTERDALEN HAREHUNDKLUBB 2023**

Styret i Østerdalen Harehund klubb har i året 2022 bestått av:

Leder: Terje Sandberg

Nestleder: Arne Knut Nytrøen

Sekretær: Linda Persson

Kasserer: Roar Brænd

Styremedlem: Jan Rønning

Varamenn har vært Nils Bremseth, Ola Mælen.

Styret har i året som er gått avholdt 3 styremøter i tillegg til møter i forkant av utstilling, eliteprøve og dommermøter åpen prøve. Det har ellers vært mye kontakt innad i styret på mail og telefon.

Utover de faste arbeidsoppgavene rundt utstilling og jaktprøver har styret jobbet med ny leverandør i forhold til innkjøp av premier og forslag til regelendringer i klubben for årets støver og småhund. Vi har søkt og fått Tracker som premie fra forbundet til loddsalg i forbindelse med utsillingen på Grimsbu i juli 2024.

Nye endringer og punkter som har kommet fra Norske Harehundklubbers Forbund har blitt oppdatert i lovmalen til Østerdalen Harehundklubb.

**Årsmøte**

Årsmøtet ble avholdt på Taverna Alvdal 11. Mars 2023 med 20 medlemmer til stede.

Her ble også premieutdeling for åpen prøve og årets hunder og klubbmestere avholdt.

Årets Småhund 2022 ble Drever Harefallets Zelda til Narve Grindflek.

Årets unghund støver ble Finskstøver Yrja til Ove Horten som også ble Årets støver 2022.

Klubbmestere i 22 ble Drever Harefallets Zelda til Narve Grindflekk og Finskstøver Yrja til Ove Horten.

Gratulerer!

**Østerdalsutstillinga på Grimsbu i Folldal 1. Juli med Luzern** samlet brukbar deltagelse. 52 hunder var påmeldt. Fordeling på raser var følgende: 11 Beagle, 8 Drever, 10 Dunkere + en oppdretterklasse, 9 Finskstøvere, 3 Hamiltonstøvere og 11 Luzernstøver.

Dommer var John Smedbakken og sammen med han var Dommeraspirant/elev Jørn Presterudstuen og ringsekretær Bodil Bråten. Skriver var 15 år gamle Vetle Stedal Brendryen. Utstillingsleder var Jan Rønning og utstillingskomiteen besto ellers av Linda Persson, Geir Lundsbakken, Arne Knut Nytrøen og Terje Sandberg.

Av klubbens hunder kan nevnes:

Beagle Bella til Sveinung Storås Excellent

Drever Harefallet`s Zelda VG

Dunker Tallak til Tore Ormstad Excellent, Dunker LP Globus til Lundsbakken/Persson Excellent CK 1BHK og BIM, Dunker LP Frøya til Linda P Excellent og CK. Linda P fikk i Oppdretterklasse tildelt HP for sitt oppdrett med 2x Excellent og 2x CK.

Excellent til Finskstøver Liakammen`s Arja til Lars Hagemo.

Gratulerer!

**Dommersamling Innerhegnlia**

Dommersamling for jaktprøve dommerne i Østerdalen Harehundklubb i Innerhegnlia 9. september. Klubben stilte med mat, kaffe og kake. 7 dommere deltok og stemningen var god. Dagens hovedaktør Dunker LP Astrid med eier og hundefører Linda Persson sto for dagens musikk. En god prestasjon i 20 varmegrader og vanskelige forhold resulterte i premielos for Astrid og alle momenter ble bedømt. Takk for en hyggelig, sosial og lærerik dag.

**Klubbmesterskapet** gikk av stabelen 19. til 22. oktober med prøveleder åpen prøve Bent Larsen som primus motor.

8 støvere og 1 småhund fullførte årets klubbmesterskap som også i år var preget av vanskelig føre.

Klubbmester Støver ble Finsk Støver Yrja til Ove Horten med 185 kp poeng og 1.åp.

Nr2 Finskstøver NJCH AK Jussi til Arne Knut Nytrøen 183 kp og 1 åp.

Nr3 Dunker Tallak Tore Ormstedt 110 kp.

Vinner i Småhundklassen ble Drever Harefallets Zelda til Narve Grindflek med 93 kp.

Gratulerer til vinnerne! Se hjemmesiden for komplette resultater.

**DM 2023**

3 hunder fra klubben deltok på DM 4 og 5 november som ble arrangert av Hedmark Harehundklubb

Finsk Støver Yrja til Ove Horten

Hamiltonstøver NJCH NUCH Trittbergets Klinge til Terje Sandberg

Dunker RR NJ(D)CH Hagheimen`s Frøya til Ingun Solli og Bent Vidar Larsen

Premieliste finnes på hjemmesiden til Hedmark HHK. Klubben gratulerer alle 3 med flott innsats!

**Eliteprøve 11. og 12 november 2022**

Prøveleder var Terje Sandberg, NKK representant Jan Rønning, innkvarteringssjef Arne Knut Nytrøen, dyrevelferdsansvarlig Roar Brænd og dreiebok ansvarlig Linda Persson

12 av 14 påmeldte hunder kom med på årets eliteprøve, sykdom og akutt skade blant dommere gjorde at to ikke kom med. 12 deltagere startet første dag og 10 hunder startet dag 2. Det ble hele 7x1 Elite, 2x2 Elite og 1x3 Elite. Dette er 100% premiering for de startende begge dager. Helt fantastiske resultater!

Fra Østerdalen startet Finsk Støver Yrja til Ove Horten 336 poeng 1 EP og ble Ny Jch, gratulerer så mye Ove og Yrja.

Terreng fra Alvdal i sør, via Tylldalen, Tynset og Tolga.

Topp 3 med 1.EP ble:

1. Finsk Støver Engeråsens Vicky til Inge Austeng 397 poeng
2. Finskstøver BØTL Syver til Tore Libråten 394 poeng
3. Gårdstunets Bessie Nova til Mina Elise Eide Kongtorp 379 poeng

Takk til dommere: Bent Larsen, Jan Rønning, Roar Brænd, Terje Sandberg, Tommy Mellemstuen, Geir Lundsbakken, Sven Erik Bredesen, Arne Knut Nytrøen, Arve Løkken, Bjørn Arne Kulseth, Boye Backsæther og Leif Inge Bakken.

**Åpen Prøve**.

2 åpen prøver denne sesongen. Før og etter nyttår.

Høst 2023 : 9 x 1.åp, 1x 2.åp, 5x 3.åp, 7x 0.åp, 2x T.

Vinter 2024 : 1 x 1. åp, 2 x T.

**Nettsida**. Linda står for oppdateringsjobben på nettsida. Nettsida har fungert bra og Linda har oppdatert jevnlig gjennom året.

**RS og ledermøte:** På RS deltok Arne Knut og Terje deltok på ledermøte.

John Smedbakken er vår eksteriørdommer og dømmer på mange utstillinger året igjennom, han var dommer på Østerdalsutstillingen 2023 og klubben takker så mye for vel gjennomført dommeroppdrag!

Terje Sandberg representerer klubben i revisjonskomiteen som arbeider med fornying av jaktprøvereglementet. Dette arbeidet avsluttes i løpet av 2023.

**Medlems/dommermøte**

Klubben avholdte medlems/dommermøte på Tynset 30. november. Takk til Jess Bygg for lån av utmerkede lokaler. Bra oppmøte! Vi gikk gjennom forslaget til endringer i jaktprøvereglementet og engasjementet og interessen var stor. Det ble et klart flertall for at Østerdalen harehundklubb stemte ja til de endringene som er foreslått. Takk for en fin kveld med mange gode diskusjoner!

Ekstraordinært RS møte ble avholdt 6. desember hvor eneste sak på møtet var revisjon av jaktprøvereglementet og forslaget til nye jaktprøveregler. Under avstemmingen mellom nytt og gammelt reglement ble det klart flertall for det gamle.

Avslutningsvis vil styret få takke alle medlemmene som står på for klubben vår og gjør en innsats. Alle i komiteer og ikke minst dommere som sørger for at våre arrangementer blir knirkefritt gjennomført.

Takk også til grunneiere og grunneierlag som stiller terreng til disposisjon. Videre takk også til hundeeiere som reiser rundt på utstillinger og prøver og representerer klubben på en utmerket måte utad.

75 medlemmer pr. 31/12 2023

For styret i Østerdalen Harehundklubb.

Linda P (sekretær)